โดนจิ้งจกตกมาที่ปาก แล้วปากแห้งแล้วลอก ขอบปากเป็นเม็ดเล็กๆ พอแห็งจะเป็นขุ้ยลอก จะมีอาการแสบๆนิดๆ แต่ไม่คัน ลุกลามไปเรื่อยๆ
สวัสดีค่ะ อาการขอบปากเป็นเม็ดๆ แห้ง ลอกเป็นขุย แสบ อาจเกิดจาก1.เป็นเริมที่ริมฝีปาก โดยจะมีตุ่มน้ำใสหรือตุ่มแดงๆ เกิดขึ้น หลังจากนั้นจะเแตกออกเป็นแผลและลอกเป็นสะเก็ด ร่วมกับมีอาการเจ็บๆ แสบๆ หรือเจ็บๆคันๆ สามารถหายเองได้เองภายใน 1-2 สัปดาห์2. การระคายเคืองจากสารเคมีต่าง ๆเช่น จาก ลิปสติก ยาสีฟัน น้ำยาบ้วนปาก เป็นต้น3. การดื่มน้ำน้อย ร่างกายขาดน้ำ4. อากาศที่แห้ง มีลมพัดแรง ทำให้ริมฝีปากขาดความชุ่มชื้น5. การเลียริมฝีปากบ่อยๆ6. ภูมิแพ้ผิวหนัง7. ผลข้างเคียงจากการใช้ยาบางชนิด เช่น ยารักษาโรคซึมเศร้า ยารักษาความดันโลหิตสูง ยาแก้แพ้ ยาลดน้ำมูก เป็นต้น รวมถึงผลข้างเคียงจากการได้รับยาเคมีบำบัดและฉายรังสีรักษาส่วนการที่จิ้งจกตกมาใส่ปาก อาจทำให้เกิดการแพ้ได้ แต่มักจะทำให้เกิดอาการคันหรือเป็นผื่นแดง และจะเป็นเพียงชั่วคราว สามารถหายได้เองภายในเวลาไม่นาน ดังนั้น หากเป็นต่อเนื่องนาน ก็ไม่น่ามีสาเหตุจากจิ้งจกค่ะในเบื้องต้น แนะนำให้งดการลิปสติกและลิปมันไปก่อน หลีกเลี่ยงการใช้ยาสีฟันและน้ำยาบ้วนปากที่รุนแรง ดื่มน้ำเปล่ามากๆ อาจใช้น้ำอุ่นผสมกับเกลือเล็กน้อย ใช้สำลีชุบให้เปียกพอหมาด ๆ แล้วเช็ดเบาๆ หลายครั้งๆ และควรงดการใช้จานชามช้อนส้อมแก้วน้ำร่วมกับผู้อื่นด้วย หากอาการยังไม่ดีขึ้น ไม่หายไป ก็ควรไปพบแพทย์เพื่อตรวจรักษาค่ะ